JohanHeinsen/ENO huggingface dataset:
Ribe Stifts Adresseaviser, 1845-04-04
En brugt Guitarre kan faaes til Kjøbs. Jnstrumentet staaer til Eftersyn paa Adressekontoiret.
Ribe Stifts Adresseaviser, 1845-04-04
Nye Bøger, som faaes hos Termansen. Forordnet Tillæg til Psalmebogen. – Prædikener paa Søn- og Helligdage, af Kolthoff. - Dansken paa Færøerne, Sidestykke til Tydsken i Slesvig, betragtet af Frederiksen. - Vartous Meriter. Episede af Stormen paa Kjøbenhavn. Af Seefeldt. - Panums Begyndelsesgrunde i Naturlæren til Brug ved Underviisningen. – Den danske Psalmedigtning, samlet og ordnet af Brandt og Helweg. J. D. Jens Baggesens danske Værker. 2. Bd. – Portraiter, af Kongen, Dronningen, Kronprindsen, Kronprindsessen, Fru Heiberg, Kellermann m. m. fl. Prospecter af Kjøbenhavn m. m. flere fine Kobberstykker.
Ribe Stifts Adresseaviser, 1845-04-04
I Anledning af Redaktørens Anmældelse i forrige Avis tillader jeg mig at anbefale mig til d'Herrer Kirkeeiere, og tilføjer følgende Attest, hvoraf flere paa Forlangende kunne forevises: "At Veilbye Kirkes største Klokke, i hvilken Hr. Uhrmager Engel fra Nykjøbing har udsanget og loddet en Revne paa omtrent 10 Tommers Længde, derved atter har faaet en god og reen Klang, samt at Arbeidet, saavidt skjønnes kan, er paalideligt og lover Varighed, bliver herved paa Forlangende bevidnet af H. Ascanius, Sognepræst. Veilbye Præstegaard, den 24de December 1844." Mit Ophold her i Egnen vil blive omtrent 14 Dage, og de, som maatte ønske revnede Klokker reparerede, bedes behageligst inden den Tid at mælde sig paa dette Blads Kontoir. Engel. Seen, d. 4. April 1845.
Ribe Stifts Adresseaviser, 1845-04-04
En holsteensk Vogn med 3 Agestole, og en gammel Pumpe paa 11 Alen, er at faae tilkjøbs. Adressekontoiret anviser.
Ribe Stifts Adresseaviser, 1845-04-04
Godt Mærsthøe kan faaes hos Warming.
Ribe Stifts Adresseaviser, 1845-04-04
En Hjelpelærer ved Vilslef Skole kan blive antaget til 1ste Mai. Man henvender sig til Kirke fanger Terkildsen i Vilslef snarest muligt.
Ribe Stifts Adresseaviser, 1845-04-04
Da Gjordemoder-Tienesten i Viborg Amts 14de District, der indbefatter Rødding, Pederstrup, Løvel, Vammen, Bigum og Lindum Sogne i Nørlyng Herred, fortiden er vacant, kunne Ansøgninger og samme, ledsagede af de fornødne Beviisligheder, i Løbet af 4 Uger indgives hertil. Viborg Stiftamthuus, d. 24. Marts 1845. Bretton.
Ribe Stifts Adresseaviser, 1845-04-04
Da Borriskrogs Færge ikke vil blive afbenyttet ved Skjernbro, saa vedbliver Færgefarten paa førstnævnte Sted som sædvanlig. Bølling Nørre Herreders Contoir paa Petersminde i Skjern, Jansen. den 1ste April 1845.
Ribe Stifts Adresseaviser, 1845-04-04
Auctions-Placat. Løverdagen den 12 April førstkommende, Formiddag Kl. 10 Slet, bliver med Amtets Samtykke afholdt offentlig Auction paa Sønderhoe ved Kromand Christensens Bopæl over circa 200 Stænger flad, fiirkantet og rund Stangjern og nogle faae Bundter Sømjern, opbjerget fra det i Knuddybet ud for Sønderhoe i Efteraaret 1843 strandede. og sjunkne Brigskib. Conditionerne bekjendtgjøres paa Auctionsstedet. Lysthavende indbydes. T. Smith. Fanøe Birk, den 1ste April 1845.
Ribe Stifts Adresseaviser, 1845-04-04
Enkefrue Lachendorph ønsker for tilstundende, Sommer at udleie den til hendes Gaard Nr. 97 i Hundegade her i Ribe hørende og ved samme beliggende Have. - Vilkaarene erfares hos Eierinden, der paa Forlangende lader Haven forevise.
Ribe Stifts Adresseaviser, 1845-04-04
Enkefrue Lachendorph agter underhaanden at bortsælge sin Gaard Nr. 97 i Hundegade i Ribe med Trykt i Ribe hos Chr. sal. Hyphoff. Hauge og Jorder, nemlig: 2de Maaskifter, 2de smaa Skifter, Nr. 1 og 2 i 1ste Rode og en Fænne paa Sønderportsmærsk, "Trekant, kaldet, omtrent 3 De math stor. - Lysthavende vilde behage at henvende sig til Procurator Tvede.
Ribe Stifts Adresseaviser, 1845-04-04
Ved en i Gaar indtruffen Vandflod, er paa Landeveien fra Varde de 2de Broer paa Tarmkjær og en betydelig Deel af Skjernbro bortskyllede, hvorfor Passagen for det første med Heste og Vogne er afbrudt, hvorimod Reisende vil blive overført med Baade. – Da Færgen ved Borriskrog vil for det Første blive afbenyttet til Færgefart ved Skjernbro, ophører Færgefarten paa førstnævnte Sted. De, der vilde befare dette Færgested maa derfor tage over Præstbro og Tarm. Dette bekjendtgjøres herved til de Reisendes Efterretning. Bølling Nørre Herreders Contoir paa Petersminde i Skjern, den 29. Marts 1845. Jansen.
Ribe Stifts Adresseaviser, 1845-04-04
Efter vedkommende Doms- og Udlægshavers Reqvisition, bliver den af Jens Knude beboede og i Hor Bye og Sogn, Vester Herred, beliggende Gaard, en Hovedparcel, med brand assurerede Bygninger og tilliggende Jorder af Hartkorn 1 Td., samt Anpart i Hoe Sogns Kirke og Tiender, og endelig den i Jorderne nedlagte Rugsæd, stillet til Bortsalg ved 3de offentlige Auctioner, som afholdes: 1ste Auction Onsdagen den 30. April, ) hver Dags 14. Mai, ) Formiddag 2den 3die - Torsdagen den 29. Mai, ) Kl. 11. De tvende første Auctioner afholdes paa Varde Byes Raadstue, men tredie og sidste Auction i den sælgende Gaard.
Ribe Stifts Adresseaviser, 1845-04-04
Saasnart sidste Auction er endt, bortsælges samme Dag noget hos bemeldte Jens Knude udlagt Løsøre, Kreaturer, og Avlsredskaber. Conditionerne erfares paa Auctionsstederne. Hvilket herved bekjendtgjøres til Pantecreditorernes og de Lysthavendes Underretning, overeensstemmende med Placat af 22 April Øster og Vester Herreders Contoir i Varde, den 29de T. Qvistgaard. Marts 1845.
Ribe Stifts Adresseaviser, 1845-04-04
Jfølge forud passeret Forlig og Execution bliver efter vedkommende Udlægshavers Begjæring det Selveier Søren Jensen tilhørende Sted paa Alminde Mark med Tilliggende af Hartkorn gammel Matricul 2 Skpr. nittentoogtredivted. Alb. Ager og Eng stillet til Bortsalg ved 3 offentlige Auctioner, der afholdes: 1ste Auction Onsdagen den 30. April, 2den Auction Onsdagen den 14. Mai ) førstkommende og 3die Auction Onsdagen den 28. Mai, hver Gang om Formiddagen Kl. 10. De 2 første Auctioner afholdes her paa Contoiret, men den 3die Auction, hvorved Eiendommen agtes absolut bortsolgt, i selve Stedet. Denne Bekjendtgjørelse tjener tillige til Efterretning for vedkommende Panthavere, ifølge Pl. 22 April 1817. Herredscontoiret i Kolding, d. 22. Marts 1845. C. W. Qvistgaard. Blytækker-Arbeide.
Ribe Stifts Adresseaviser, 1845-04-04
Undertegnede anbefale sig til de ærede Herrer Kirke-Eiere og Kirkeværgere som Blytækkere. Vi paatage os Arbeide i denne Egenskab hvor forlanges og haabe at udføre det til Enhvers Tilfredshed samt saa billig som muligt. Folk, som maatte ønske sig i Arbeide hos os, bedes at mælde sig til N. Faaborg, Kromand i Weirup Sogn. Ærbødigst R. Lauritzen. N. Chr. Faaborg. Ivis Nogen vil bortbytte et ikke kostbart men solidt og med sikkre Gjemmer og Laase forsynet Skatol for et ringere, anviser Addressekontoret Liebhaveren. Hermed følger: "Extract af Regnskaberne over Ribe Communes occonomiske Tilstand for Aaret 1843.
Ribe Stifts Adresseaviser, 1845-04-07
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff Mandagen den 7. April. No 40.
Ribe Stifts Adresseaviser, 1845-04-07
Udenlandske Efterretninger. Frankrig. Jfølge en Privatefterretning fra Algier havde man i Oran modtaget den Efterretning, at Abdel Kader havde indtaget en fjendtlig Stilling mod Keiseren af Marokko. J Tanger var det Rygte almindelig udbredt, at Emiren, idet han tvivlede paa at finde den Beskyttelse hos Keiseren, hvorpaa han havde stolet, nu endelig havde afkastet Masken og havde henvendt sig til Fanatismen hos Marokkanerne, hvilke desuden ere fjendtlig sindede mod det regerende Dynasti. - Uvillien over Krigsministerens Fordring til Bastillernes Bevæbning tager til. En Deel Deputerede - iblandt hvilke nævnes flere, der i 1841. have voteret for Hovedstadens befæstning, men nu, da Kanoner, Bomber og Mørsere skulle anskaffes til Forternes Bevæbning, føle Anger og gjerne vil fortjene Aflad – ere nyligen traadte sammen for at blive enig om hvilke Skridt der skulde gjøres. Man taler og et Modproject fra Oppositionens Side, ifølge hvilket det ikke skulde tillades Regeringen at forsyne Værkerne med Artilleri, saalænge Frankrig, har Fred med sine Naboer, vel kunde det til For ternes Udrustning fornødne Skyts anskaffes, men til dets Opbevaring skulde der indrettes et Arsenal i en Afstand af 50 Lieus fra Paris. – En telegraphist Depesche af 25. Marts bringer den Efterretning, at Grændsetraktaten imellem Algier og Marokko under store Høitideligheder var bleven undertegnet af Befuldmægtigede fra begge Sider, hvorved den marokkanske Gesandt tilkjendegav, at han paa Keiserens befaling skulde marschere mod Abdel Kader, og at han i sine Operationer skulde understøttes af et andet Korps.
Ribe Stifts Adresseaviser, 1845-04-07
Spanien. J Catalonien hersker atter en dump Gjæring. Den 18. Marts var General Concha i Spidsen for alt disponibelt Kavalleri og en Bataillon Jnfanteri draget ud i Retningen af Solsona, hvor den berygtede Kanonicus Tristany atter er optraadt med en talrig Bande, og der er ingen Tvivl om, at der existerer en absolutistisk Sammensværgelse, hvis Devise er: "Jsabella Il. absolut Herskerinde og Don Carlos's Søns Gemalinde! Foruden Tristanys existerer ogsaa en anden Bande under en vis Mallorra, der plyndrer i Provindsen Girona. Mexico. Jfølge Privatbreve vil Mexico strax efter at Texas billen er antagen i de forenede Stater, erklære disse Krig og udstede Kaperbreve. – Somdet synes har St. Ana forsonet sine Fjender noget, og man mener, at han vil slippe med Landsforviisning. Jblandt de Klagepunkter, som ere reiste imod ham, er Høiforræderi, bestaaende i Forsøg paa at styrte den bestaaende Forfatning og at opkaste sig til Keiser af Mexico.
Ribe Stifts Adresseaviser, 1845-04-07
Tydskland. De Tydsk Katholskes Konsilium blev den 26. Marts sluttet i Leipzig. 25 Deputerede fra de forskjellige Menigheder vare tilstede. Blandt de flere Navne, som foresloges, blev man enig om at kalde sig Tydsk-Katholske, dog overlodes det Schneidemühl paa Grund af lokale Hensyn at kalde sig apostolisk-Katholske. Præsterne vælges af Menighederne. Med Hensyn til Troesbekjendelse blev den Breslauer med Stemmefleerhed foretrukken; der blev imidlertid tillige opstillet en saa almindelig Form, at det blev de enkelte Menigheder muligt at slutte sig til samme, og saaledes enedes man blandt Andet og følgende Sætninger: 1) Den hellige Skrift skal ene og alene være den kristne Troes Grundlag, hvis Opfattelse og Udtydning er overladt til den af den kristelige Jdee gjennemtrængte og bevægede Fornuft; 2) som almindeligt Jndhold af vor Troeslære, opstille vi følgende Symbol: "Jeg troer paa Gud Fader, der med sit almægtige Ord har skabt Verden og regerer samme i Viisdom, Retfærdighed og Kjærlighed. Jeg troer paa Jesus Christus vor Frelser. Jeg troer paa den Helligaand; en hellig, almindelig kristelig Kirke, Synders Forladelse og et evigt Liv. Amen; 5) Vi erkjende kun tvende Sakramenter; Daaben og Nadveren uden dog at ville indskrænke de enkelte Menigheder i deres kristelige Brug. Til den negative Troesbekjendelse blev den Tilsætning gjort: Vi forkaste forud alle Koncessioner, der muligviis kunne gjøres af Hierarkiet for at bøie den fri Kirke under et nyt Aag. – J Heiligenstedt havde den 25. Marts Tusinder af Mennesker omringet en forhenværende Actuarius Marings Huus, og udstødte Trusler, Død og Fordærvelse over ham, fordi han i et Blad havde tilbudt sig at meddele Folk Belærelse over den kristelige Reform af den katholske Religion. Den katholske Magistrat forholdt sig ganske passiv, indtil endelig Landraad Hanstein fik Maring bort fra Byen.
Ribe Stifts Adresseaviser, 1845-04-07
En Prædiken af en katholsk Præst over den rene Tro, hvori endogsaa blev talt om nødvendig Blodsudgydelse, skal have givet Anledning til dette Folkeopløb. – Den tydske Toldforenings Brutto-Jndtægt for 1843 beløb sig til 25,365,770 Rd., i 1844 til 1,105,82. Rd. mere. Deraf erholder Preussen 13,403,526 Rd., Baiern 3,687,409 Rdlr., Sachsen 1,505,011 Rdlr., Würtemberg 1,143,222 Rd., Baden 1,105,262 Rdl. – Fra Dethmold skrives, at dertil er ankommen til Hermannsstøtten flere Kobberplader, indesluttede i en af Kobber forfærdiget Brevkonvolut. Dette var ledsaget af en Skrivelse, hvoraf man seer, at Kobberet, er sendt fra Eckernforde, og Pladerne af danske Kobbermynter. For ikke længe siden kom 40 Pund fra Rendsborg og kort derefter endnu 12 Pund, ligeledes danske Mynter. Til Hermanns-Stotten mangler endnu 12,000 Rd.
Ribe Stifts Adresseaviser, 1845-04-07
Oversvømmelser. Fra flere Steder i Tydskland mældes nu om Oversvømmelser ved det indtraadte Tøveir. J Frankfurt var Mainzfloden stegen 7 Alen over sædvanlig Høide. Fra Dresden berettes, at Elben der den 31. Marts var stegen til 10 Alen, en Høide som man ikke har seet i dette Aarhundrede, og Vandet er flere Tommer høiere end i 1784. Floden fører en Mængde Træ med sig, og man har observeret, at henved 10,000 store Træstammer ere passerede Broen, foruden Huusgeraad, Bygningstømmer, Vogne m. m., hvoraf man slutter at Oversvømmelsen har anrettet uhyre Skade. – Ved Blankenese havde den 29. Marts Jismasserne skruet sig sammen til uhyre Bjerge, som en Jngeniør med 100 Mand i flere Dage arbeidede paa at sprænge, indtil det endelig lykkedes dem at faae en Deel deraf, til at flyde mod Havet.
Ribe Stifts Adresseaviser, 1845-04-07
Ved Elbmundingen laae 260 Skibe, som nu med første gunstige Vind ville løbe ind til Hamborg og Altona. Ti store engelske Dampskibe ere ankomne til Hamborg.
Ribe Stifts Adresseaviser, 1845-04-07
Jndenlandske Efterretninger. Under Overskrivt: "Bør en slesvigsk eller en slesvig-holsteensk Jernbane vælges: - hedder det i Berl. T. - Ved de i den seneste Tid fornyede Undersøgelser og Grundene for og imod Meddelelse af allerhøieste Bevilling til Anlæg af en Jernbane imellem Rendsborg og Flensborg, er det paafaldende, at een Side af Sagen hidtil ganske er bleven forbigaaet, som ved Bedømmelsen af ethvert saadant Anlæg, men i Særdeleshed af det her omhandlede, er af høieste Vigtighed. Vi mene nemlig den Jndflydelse, som indtrædende Krigsforhold kunde forudsees at ville kunne have paa en saadan Jernbane. Saavist det er, at man ikke hidtil har formaaet at løse Problemet omen evig Fred, og saalænge det tydske Forbund vedbliver at være, hvad det nu er, vil man ikke kunne negte Muligheden af, at vor Souverain, for Holsteens og Lauenborgs Vedkommende kan blive indviklet i Krig - der, som bekjendt, efter "Wiener Schlusacte af 15. Mai 1820, Artikel 40, kan besluttes med to Trediedele af de 69 Stemmer, som Forbundets Plenarforsamling tæller – uden at han finder sig foranlediget til at deeltage i en saadan Krig, der maaskee endog kan være besluttet imod de 3 Stemmer, han selv har i Plenarforsamlingen, ogsaa for de andre Dele af det danske Monarchie, hvoriblandt Hertugdømmet Slesvig. Men i dette Tilfælde vilde Holsteen befinde sig i Krigstilstand, imedens Slesvig havde fuld Ret til at være neutralt, men da tillige var aldeles forpligret til at holde sig indenfor Neutralitetens folkeretlige bestemte Grændser. Det er førnefaldende, hvor misligt det i et saadant Tilfælde vilde komme til at see ud med Benyttelsen og Rentabiliteten af enhver Jernbane, hvilken, saaledes som den, der nu paa tænkes imellem Rendsborg og Flensborg, ganske er beregnet paa at den samme, fredelige eller krigerske, Tilstand eller de samme Forhold vedblivende herske baade i Holsteen og i Slesvig, hvilke nu begge efter Planen til hiin Bane skulde sættes i Forbindelse med Hamborg. Denne Sandhed er saa indlysende, at den ikke trænger til videre Udvikling. Men heraf fremgaaer ogsaa paa den anden Side den næsten uberegneligt store politiske og commercielle Vigtighed, som i det nævnte Tilfælde maatte tillægges en Jernbane, som befandt sig aldeles paa neutral Grund, og forbandt Hertugdømmet Slesvigs egen Øst- og Vest=Kysts Havne med hinanden. Thi imedens Søhavnene ved begge Endepunkter af den holsteenske Jernbane upaatvivleligt vilde blive sværrede af det tydske Forbunds Fiender under en saadan Forbundskrig, i det mindste hvad den tydske Vare handel angik, og heller ikke de fjendtlige Handelskibe vilde kunne tilstedes Adgang til disse Havne, vilde derimod en aldeles slesvigsk Jernbane fremdeles kunne frembyde begge krigførende Parter den eneste og lovlige Gjenvei til Communication imellem Østersøen og Nordsøen.
Ribe Stifts Adresseaviser, 1845-04-07
Følgende Yttring af Hs. K. H. Kronprindsen forekommer, ifølge "Kbhposten", i Baron DirckinckHolmfelds Sendebrev til den brunsvigske Stænderforsamling, idet der nemlig siges, at Kronprindsen for et Aars Tid siden har udladt sig paa følgende Maade til Forfatteren: "Tilstanden i Slesvig er ligesom den vilde være i denne Sal, hvis den i Bælmørke blev opfyldt med en Mængde Mennesker, der ophidsedes ved allehaande Skrig. Man kan forudsee, at den bevægede Mængde vilde støde mod hverandre med Hoveder, Hænder og Fødder. Det vigtigste Middel til at afhjælpe denne Tilstand bestod i at bringe Lys ind i Mørket. Det er neppe troligt, at Pligten til at anvende dette Middel kan miskjendes. Men, at ønske og ville, at det slet ikke skal blive anvendt, og dog at undres over, at Folk vedblive at støde mod hverandre, er en stor Daarskab. Den 3. de om Eftermiddagen Kl. 2 gik den gamle Grev Trampe, ledsaget af en Sømand, over Jsen fra Christiansholm (Nyholm) for at begive sig til sin Bopæl, St. Anneplads. Midtveis paa Strømmen brast Jsen itu. En tredie Mand ilede til forat redde, men sank ogsaa i. Med Fortvivlelsens yderste Anstrængelse søgte de Forulykkede at holde sig ved Jistanten. En Skipper, som ikke var meget tjernt fra Stedet, firede sin Hækjolle ned og brød tilligemed 3 af sit Mandskab igjennem Jsen, indtil de naaede Vandstedet, hvorpaa de lykkelig frelste de 3 Nødstedte, som næsten i 10 Minutter havde befundet sig i Vandet. (Flyvepst.)
Ribe Stifts Adresseaviser, 1845-04-07
Den 1 April om Morgenen opkom der fra Kakkelovnen Jld i Gulvet paa Qvisten i Antoniestræde Nr. 235 i Kjøbenhavn, hvorved et Barn paa 2 1/2 Aar, blev qvalt af Røgen. Moderen, der er Enke, var gaaet ud paa Arbeide, og det omkomne Barn, der laa i Sengen, var ene hjemme. (B. T.) Francois Prume, denne udmærkede Violonist er ankommen til Kjøbenhavn, og agter at give Concert der. (B. T.)
Ribe Stifts Adresseaviser, 1845-04-07
Den 27. Marts var det 25 Aar siden, at Koldings Borgemester og Byfoged, Justitsraad Ridder Estrup, havde tiltraadt sit Embed. J den Anledning havde Byens Borgere og Embedsmænd forsamlet sig paa Raadstuen, hvor Hr. Justitsraaden, som dertil var indbudt ved en Deputation, blev modtaget me den Tale af Borgerrepræsentanten Warming, som derefter i Medborgeres Navn overleverede Jubilaren en skjøn Blomstervase af Sølv. (Aarh. Av.)
Ribe Stifts Adresseaviser, 1845-04-07
Udnævnelser. Under 31. f. M. er Kommandeersergeant i 16de Lin-Jnf. Bat., Død. J. H. Tietz, beskikket til Retstjener, Fangevogter og Portner i Grevskabet Ranzau, og Kommandeeriergeant i 11te Bataillon, C. Christensen, til Konsumtions-Underbetjent i Ringsted.
Ribe Stifts Adresseaviser, 1845-04-07
Ledige Embeder. Under Grændsetoldvæsenet mellem Nørrejylland og Slesvig er vacant: a) en Patrouillebetjentshost, hvortil er henlagt en aarlig Lønning af 300 Rbd. og fri Bolig. b) en dito med en fast Gage af 253 Rbd. og friBolig, samt Adgang til Vacance at rykke op til en Lønning, af 300 Rbd. med Bibehold af fri Bolig. Begge Betjentene ere pligtige at anskaffe 2de eqviperede Tjenesteheste paa egen Bekostning, til hvis Underhold er tilstaaet 100 Rbd. aarlig for hver Hest. Ansøgninger om at konstitueres i disse 2de Poster kunne indgives af dertil qvalificerede Underofficerer men bemærkes, at Vedkommende, naar han efter en passende Prøvetid ikke findes noksom skikket til sin Post, maa under kaste sig at blive forflyttet til en anden Underbetjentspost, om ogsaa med denne er forbunden en ringere Jndtægt. – Toldforvalter-Embedet i Lütjenburg, Gage 900 Rbd., Kaution 1500 Rbd. i anordningsmæssige Effekter. - Ved Faaborg Told- og Konsumtionssted er en Underbetjentspost bleven ledig, hvortil er henlagt en fast Gage af 200 Rbd. aarlig foruden Procentandeel, der efter Middeltal af de 3 sidste Aar har beløbet 58 Rbd. aarlig. Denne Post kan ansøges af dertil qvalificerede Underofficerer. (B. T.)
Ribe Stifts Adresseaviser, 1845-04-07
Kjøbenhavns Børs-Kours, d. 4. April: Species 200. Bank-Disconto 4 pCt. Nationalbankaktier 153 3/4 a 153 Rbd. Sølv.
Ribe Stifts Adresseaviser, 1845-04-07
Ribe Torvepriser, d. H. April: Rug pr. Td. 2 Rd. 16 s.; Byg 1 Rd. 24 s.; Havre 1 Rd. 24 ls.; Boghvede 1 Rd. 32 s.; Boghvedegryn pr. Skp. 26 ls.; Byggryn 21 ls.; Smør pr. Pd. 5 ls.; Æg 4 ls. Snesen.
Ribe Stifts Adresseaviser, 1845-04-07
Ribe. Ved sidste Folketælling befandtes Byens Folkemængde at være 2638, Beboerne paa Ribe Mark, iberegnede. J 1840 havde Byen 2460 Jndvaanere.
Ribe Stifts Adresseaviser, 1845-04-07
Døbte. J St. Cathrine Kirke, af Domsognet, den 31. Januar, Fragtfoermand Chr. Tønders Datter, Thomine Kirstine Tønder. Fadderne: Uhrmager Tønders Hustrue, Jfr. A. B. Nissen, Gjørtler S. Jensen og Maler svend N. Poulsen. D. 2 Febr. Værtshuusholder Niels Jensens Søn, Johan Anton Jensen. Fadderne: Mad. B. M. Jørgensen, J. Hemmed, Bundtmager C. Jessen og Gaardeier S. Olesen af Østervedsted. – Af St. Cathrine Sogn, d. 16. Marts, Bogbinder Simonsens Søn, Andreas Simonsen. Fadd. Mad. Lock, Jfr. F. Simonsen, Garver M. Simonsen og Handelsbetjent Th. Thomsen fra Gram. D. 20.: Gaardmand Hans Møllers Søn, Martin Møller, paa Lustrupholm. Fadd.: Bager N. Nielsens Hustrue, Pigen D. Bruun, Pigen C. M. Andersen i Lustrup og Gaardind. S. B. Bjerrum samt Ungk. C. Frederiksen fra S. Fardrup. D. 24. Skomagermester A. Jensens Søn, Jens Martinus, Jensen. Fadd. Huusmd. J. Andersens Hustrue fra Tjerreborg, Jfr. B. Andersen, Skomagermester Chr. Greisen og Ungk. N. Hermansen. D. 23. Skomagermester J. Kruses Datter, Henriche Hansine Nieroline Kruse. Fadd.: Snedkermester Th. Hansens Hustrue, Jfr. H. Berg fra N. Fardrup, Snedkermester C. Pedersen og Guld- og Sølvarbeider A. Dyrebye. D. 21. Snedkermester Grabberts Datter, Frederikke Grabbert. Fadd. Kleinsmed Terkelsens Hustrue og A. Meinhardt, Glarmester Lock og Snedkersvend A. Andersen. D. 30. Væver J. Jensens Datter, Juliane Marie Jensen. Fadd. Mad. Hauschild, Pigen M. C. Jensen, Slagter C. Mørk og Væversvend E. Otzen. S. D. Dagl. K. Bernhardtsens Søn, Johan Christian Bernhardtsen. Fadd. Dagl. A. Bernhardtsens Hustrue, Pigen J. Nielsen, Dagl. L. Pedersen og Skomagersvend L. Hansen.
Ribe Stifts Adresseaviser, 1845-04-07
Begravede. Paa Domkirkens Kirkegaard, den 21. Feb. Dagl. Thomas Onlunds Datter, Gjertrud Thomasdatter, 26 Aar gl. – Paa St. Cathrine Sogns Kirkegaard, den 19 Febr.: Major Heinrich Christian Eilert Lachendorph, 85 Aar gl. Den 6. Marts, Snedkermester Mads Rasmussens dødfødte Søn. D. 11. Huusmand Johan Ludvig Trykt i Ribe hos Chr. sal. Hyphoff. sens Hustrue, Anne Marie Thøgersdatter af Tveed, 54 Aar. gammel.
Ribe Stifts Adresseaviser, 1845-04-07
Næstkommende Fredag, den 11. April, holdes i Cathrine Kirke Gudstjeneste og Communion for St. Cathrine Sogn. Hr. Pastor de Thurah prædiker.
Ribe Stifts Adresseaviser, 1845-04-07
Bekjendtgjørelser. At det Rauske Skuespilselskab ikke kommer her til Byen paa Grund af at der ikke havde tegnet sig et tilstrækkeligt Antal Abonnenter, undlader jeg ikke herved at bekjendtgjøre. Ærb. Ribe, den 7. April 1845. C. A. Hansen.
Ribe Stifts Adresseaviser, 1845-04-07
Løverdagen den 12 April, om Eftermiddagen Kl. 2, bliver de til Ribe Byes Forskjønnelsen ved Træplantning udlagte Jorder bortleiede ved Auktion paa Raadstuen. Konditionerne erfares paa Auktionsstedet. Lysthavende indbydes. Ribe, d. 6. April 1845. Borring, const. 923 Rbd. 35 1 s. rede Sølv, af Sønderland Romøe og Listøe Overformynderie midler, kan fra næstkommende 1ste Mai af erholdes til Laans imod anordningsmæssig Sikkerhed. Hvilket herved bekjendtgjøres. Møgeltønder Ballum Birkers Contoir, Harris den 4de April 1845. Brasen.
Ribe Stifts Adresseaviser, 1845-04-07
Torsdagen den 21 April næstk., om Formiddagen Kl. 10, bliver paa Varde Byes Raadstue, samtidig med den averterte Auction over Engen "Lille Lammehauge, opraabt til Bortsalg de Prokurator Lunds Stervboe endvidere tilhørende Enge herved Byen, "Lille Give, forhen tilhørende Kjøbmand Jørgen Tranberg, og "Give Eng, forhen tilhørende Klubvært Clausen. Lysthavende indbydes. Varde Byefogedcontoir, den 5 April 1845. J Hr. Overauditeur Byefoged Qvist gaards Fraværelse. Wilmann, const.